Rektorhaugen (Oslo)

Rektorhaugen (1–53, 2) er en vei på Nordberg (i grenseområdet mot Tåsen) i bydel Nordre Aker i Oslo. Den går parallelt med Kaj Munks vei og krysser Lersolveien. Både østenden og vestenden av veien ender blindt. Veien fikk navn i 1951 etter haugen på friområdet med samme navn. Dette igjen er muligens oppkalt etter en rektor på Berg videregående skole, eller det kan være en forvanskning av et ord for or. En annen teori er at stedet opprinnelig ble kalt "Retterhaugen", og at haugen ble brukt til henrettelser i eldre tid. Kilder Knut Are Tvedt, red. (2010). «Rektorhaugen». Oslo byleksikon (5. utg.). Oslo: Kunnskapsforlaget. s. 462. ISBN 978-82-573-1760-7. Eksterne lenker Oslo kommunes bydelsoversikt